BSC-LT/ACAData huggingface dataset:
[ca] El model actual de consum comporta el malbaratament de recursos, potenciant l'ús desmesurat de materials i productes no reutilitzables, convertint-los en residu. Aquesta generació creixent de residus comporta la necessitat de gestionar-los de manera eficient o impedir generar-los, per minimitzar els impactes ambientals i econòmics. En aquest projecte es pretén actuar en la prevenció de la generació de residus a Sitges, concretament en la promoció d'actuacions de prevenció de residus en esdeveniments. L'estudi analitza la situació actual del municipi en quant a prevenció de residus i, tenint en compte el tipus de residus generats en els esdeveniments, proposa mesures per reduir-los considerant el seu cost econòmic, comptabilitzant les despeses amb i sense l'aplicació de les mesures, i el benefici d'aquestes llarg termini.

[en] The present model of consume leads to waste of resources, boosting the excessive use of materials and products not reusable, turning them into waste. This raising waste generation, entails the need to efficiently manage the waste, or to not generate them in order to minimize the environmental and economical impacts. This project, expect to act on the prevention of the waste generation in Sitges, more specifically promoting mesures and actions of waste prevention in events. The study analyzes the current state of the city in the waste prevention area, and according to the type of waste generated in the events, suggests measures to reduce them taking into account their economical costs, counting the expenses with and without the measures, and the long term benefits the mesures would entail.
[ca] La ressenya bibliogràfica que a continuació es presenta fa referència a la darrera publicació del professor de la Universitat Autònoma de Barcelona, Daniel Tena Parera. El contingut d'aquesta obra aborda amb rigor i solvència la temàtica del disseny gràfic i la direcció d'art en publicitat. De la lectura de les seves pàgines se'n desprèn coneixement i didàctica de la disciplina, la qual cosa fa que esdevingui un valuós i recomanable manual de consulta concebut especialment per a estudiants de grau i professionals que es trobin implicats en projectes de gràfica publicitària.

[en] The present bibliographic review goes remitted to the last publication of the professor of the Autonomous University of Barcelona, Daniel Tena Parera. The content tackles with rigour and depth the subjects of graphic design and direction of art in advertising. Reading his pages will find knowledge and didactic of the discipline. For this reason, it turns into a valuable and recommended manual of reference especially for students of degree and professionals that find involved in projects of graphic advertising.
[ca] Jean-Marie Lehn va ser guardonat amb el Premi Nobel de Química l'any 1987 per les seves investigacions sobre el reconeixement molecular. Lehn va estudiar la manera que dues molècules interaccionen formant una unió amb propietats diferents a les inicials, esdevenint així un dels pares de la química supramolecular.

[en] Jean-Marie Lehn was awarded with the Nobel Prize in Chemistry in 1987 for his research on molecular recognition. Lehn studied how two molecules interact to form a union with different properties from the original, becoming one of the fathers of supramolecular chemistry.
[ca] Varis autors sostenen que Escòcia s'enfronta no només amb l'envelliment de la població, sinó també al declivi de la població degut als efectes nocius de les baixes taxes de fecunditat. Aquest article proposa, en canvi, que la tassa de fecunditat escocesa no comporta aquests problemes, i en conseqüència, no es precisa cap política natalista. S'argumenta que tant l' 'envelliment poblacional' com la 'baixa' fecunditat són assumptes positius, i que allò que és distintiu del cas escocès no és la escassetat de naixements, sinó un excés de defuncions prematures.

[en] It has been argued that Scotland faces population ageing and decline that will have potentially serious economic and social consequences, and that the origin of these processes lie in its low and declining fertility rates. This paper argues that low fertility is not the problem it is purported to be, and that pro-natalism is both undesirable and unnecessary. It suggests that low fertility and population ageing are positive developments, and that what is distinctive about Scotland is not any shortage of births but an excess of early deaths.
[ca] Des de finals dels anys vuitanta fins a l'actualitat, la comarca del Priorat ha experimentat un procés de desenvolupament local impulsat per l'activitat vitivinícola. Aquest article té com a objectiu identificar els canvis d'usos i cobertes del sòl ocorreguts durant aquest període, els quals han donat lloc a un nou mosaic agroforestal. El mètode d'anàlisi ha combinat l'explotació de dades estadístiques (censos agraris de 1989 i 1999) i de dades cartogràfiques (el Mapa de Cobertes del Sòl de Catalunya de 1993 i el de 2005-2007, analitzats mitjançant tecnologia SIG). Els canvis més rellevants fan referència a un increment del 51,4% de la superfície de cultiu vitícola entre 1989 i 2007, un fenomen que ha destacat especialment a la subzona del Priorat Geològic (+118,3%), caracteritzada per sòls de llicorella, on aquest increment s'ha produït a partir de la recuperació de parcel·les abandonades. Això ha minimitzat la dinàmica general d'abandonament de cultius a la muntanya mediterrània.

[en] Since the late 80's to the present, the Priorat region has undergone a process of local development driven by the viticulture and the wine industry. This paper aims to identify the land use and land cover changes that have occurred during this period, which have led to a new agroforestry mosaic. The method of analysis has combined the use of statistical data (agricultural censuses of 1989 and 1999) and mapping data (Land Cover Map of Catalonia 1993 and 2005-2007, which has been analyzed with GIS technology). The most significant changes relate to an increase of 51.4% of the vineyard growing area between 1989 and 2007, a phenomenon particularly relevant in the Geological Priorat area (+118.3%), characterized by slate soils, where this increase has been due to the recovery of abandoned plots, countering the general dynamics of crop abandonment in the Mediterranean mountain areas.
[ca] En aquest treball es dissenya una metodologia per dur a terme un procés de transformació digital en empreses de traducció o organitzacions que tinguin un departament dedicat a la traducció. Per fer-ho, primerament s'identifica la situació actual del sector de la traducció, els seus factors de creixement, les tendències tecnològiques i les diferències entre les empreses grans, mitjanes i petites en el context econòmic actual; tot seguit, es defineix què s'entén per transformació digital i es proposa una mètrica per conèixer el nivell de digitalització en empreses de traducció. Amb un qüestionari es recullen dades del nivell de digitalització de tres empreses, i es procedeix a l'anàlisi de les dades obtingudes a fi de comprovar la validesa de les mètriques i del propi qüestionari com a eina per a la recollida de dades. Per últim, aplicant els models de gestió basada en processos al camp de la traducció, s'elaboren diagrames de flux, SIPOC i s'identifiquen indicadors de rendiment per a cadascun dels processos implicats en la gestió d'un encàrrec de traducció.

[en] This work designs a methodology to carry out a process of digital transformation in translation companies or organizations that have a translation department. To do this, we first identified the current situation of the translation sector, its growth factors, technological trends and the differences between large, medium and small companies in the current economic context; then, we defined what is meant by digital transformation and propose a metric to know the level of digitization in translation companies. By means of a questionnaire we collected data on the level of digitization of three companies and we proceeded to analyze the data obtained to verify the validity of the metrics and the questionnaire itself as a tool for data collection. Finally, by applying process-based management models to the translation field, we developed flowcharts and SIPOCs, and we identified key performance indicators (KPI) for each process involved in managing a translation project.
[ca] En el seu poema Una forma escondida tras la puerta (2012), Francisco Hernández experimenta amb les possibilitats enunciatives i representatives del monòleg dramàtic, i proposa una lectura del poema extens en clau teatral, on els seus personatges -com a parlants i interlocutors- es desemboliquen en situacions dramàtiques definides. Així mateix, aprofundeix en els camps de l'anormal i el patològic, en construir un món poètic al voltant de la malaltia: els personatges, situacions i espais del poema es representen i defineixen des del llenguatge trastornat de la ceguesa, la bogeria i l'agorafòbia.

[en] In his poem Una forma escondida tras la puerta (2012), Francisco Hernández experiments with the enunciative and representational possibilities of the dramatic monologue and proposes a reading of the long poem in a theatrical key, where his characters -as speakers and interlocutors- unfold themselves in defined dramatic situations. Likewise, the poem delves into the fields of the abnormal and the pathological. Hernández achieves this by constructing a poetic world around the notion of disease: the characters, situations and spaces of the poem are represented and defined from the deranged language of blindness, madness and agoraphobia.
[ca] En el marc de la reflexió sobre els estils de vida des de l'estratificació social, aquest treball indaga sobre la pertinència de la classe social per diferenciar usos i percepcions del temps lliure. Mitjançant una combinació d'anàlisi de correspondències múltiples i d'anàlisi de classificació, la classe social demostra ser una bona eina analítica per distingir l'ús del temps lliure, particularment de la presència i intensitat de la realització d'activitats de temps lliure. Es construeixen cinc tipus d'ús del temps lliure (elitisme cultural, divers i moderat, sociabilitat activa i limitada, present i escàs i absent). Les dades construïdes provenen del mòdul Temps lliure i esports (ISSP), rellevat per a Argentina pel CEDOP (IIGG-UBA) el 2007.

[en] In the frame of lifestyles research from the social stratification standpoint, this paper studies the relevance of social class to differentiate uses and perceptions of leisure time. Through a combination of multiple correspondence analysis and cluster analysis, class proves to be a good analytical tool to distinguish the use of free time, particularly the presence and intensity of performing leisure activities. Five types of use of free time are constructed: cultural elitism, diverse and moderate, active and limited sociability, present and scarce, and absent). Data constructed come from the Leisure Time and Sports module (ISSP), gathered in Argentina by the CEDOP (IIGG-UBA) on 2007.
[ca] Al marge del procés d'industrialització de la consciència en el qual s'insereixen les transformacions experimentades per la narrativa durant el segle XIX i el XX, hi ha altres transformacions que experimenta la mateixa i que són igualment transcendentals encara que no se les hagi dedicat tanta atenció. Entre elles, la més important pot ser el gradual transvasament dels eixos principals del fenomen narratiu des dels processos textuals als relatius a la representació audiovisual, encara que no ha de deixar-se de banda la importància que adquireix el factor del mode d'exposició en aquest fenomen. A la fi del segle XX i principis del XXI, aquestes tendències experimenten un salt qualitatiu que implica una nova concepció de les coordenades espai-temporals en les quals s'havia mogut la narrativa clàssica durant mil·lennis.

[en] Besides the consciousness industrialization process in which the narrative transformations were inserted during the nineteenth and twentieth centuries, there were other changes that were equally momentous, even though they may have not called so much attention. Among them, perhaps the most important is the gradual transfer of the main narrative axis from the text related processes to the audiovisual representation ones. But should not be overlooked either the importance acquired by the exposition mode concept in the narrative phenomenon. At the late twentieth and early twenty-first, these trends have experienced a qualitative leap that implies a new conception of space and time completely different from the one the classic narrative have use for millennia.
[ca] En aquest treball analitzem breument com, en quin moment, i per què la Mare de Déu és considerada un model exemplar de santedat femenina, i com aquesta nova consideració devota s'expressa en la consolidació d'un nou gènere literari: les vitae Mariae.Analitzem un cas paradigmàtic: La vida de la sacratíssima verge Maria de Miquel Peres (1494), un text pioner en el context hispànic a perseguir aquesta intenció i, per tant, a construir el model de santedat marià a través de la narració de la seua hagiografia. El relat, per tant, s'articula a través de l'esquema de vida i miracles, difós en les vides de sants medievals i arrelat en les espectatives dels lectors, i reprodueix la preeminència de la seua exemplaritat.

[en] In this paper we briefly analyze how, when and why the Virgin is considered as an exemplary model of feminine holiness, and how this new devotional consideration is expressed in the consolidation of a new literary genre: the vitae Mariae. We will focus on a paradigmatic case: La vida de la sacratíssima verge Maria by Miquel Peres (1494), a pioneer work in the Hispanic context in pursuing this intention and, therefore, in building and articulating the model of Marian holiness through the narration of her hagiography.
[ca] En aquest TFM es duu a terme l'entrenament de motors de traducció estadística entre el romanés i el castellà, especialitzats en el camp de la farmàcia i la medicina, a la plataforma MTradumàtica. S'hi ofereix una explicació teòrica sobre els sistemes de traducció automàtica existents i, en particular i amb més profunditat, sobre la traducció automàtica estadística i els models que hi entren en joc. Així mateix, s'hi explica amb detall cada un dels passos seguits per a l'entrenament del motor, des de la cerca de recursos lingüístics, la preparació dels materials i la conversió a formats acceptats, fins a l'entrenament mateix del traductor a la plataforma. Una vegada entrenats els motors, s'hi analitza la qualitat de la traducció automàtica dels motors amb avaluadors automàtics i es compara amb altres motors existents. A més a més, s'estudia quin efecte tenen les particularitats del romanés en el resultat del motor, tant pel que fa a la morfologia com a la codificació als dispositius electrònics.

[en] The aim of this Master's Degree Dissertation is training statistical translation engines in the pharmaceutical and medical domain between the Romanian and Spanish languages on the MTradumàtica platform. A theoretical explanation about the existing machine translation systems is provided and, particularly and more thoroughly, about the statistical machine translation and the models involved in the translation process. Likewise, every single step aiming at the engine training is explained in detail, from the linguistic resources research to the very same translation engine training on the platform, including the material preparation and its conversion into accepted formats. Once the engines have been trained, the quality of the machine translation is analysed through automatic evaluation metrics. The result is compared then with other existing engines. Furthermore, the peculiarities of the Romanian language and the way they affect the engine results have also been studied, both in relation with the morphology and the encoding of the characters on electronic devices.
[ca] La traducció és indispensable a les organitzacions que treballen a nivell internacional, també a les organitzacions no governamentals. Amnistia Internacional compta amb un equip de traductors professionals que treballen al Centre de Llengües de l'organització. Aquest treball exposa les particularitats de traduir per a una organització com Amnistia Internacional a l'àmbit dels drets humans. Mostra com s'estructura el Centre de Llengües, els tipus de textos que es tradueixen i les fonts de documentació, el tipus de llenguatge utilitzat, com es garanteix la qualitat dels textos, la descripció del procés pel qual passa el text fins que es publica i acaba amb una reflexió sobre la relació entre la traducció i el compromís social. L'objectiu és demostrar la necessitat de professionalitzar la traducció a organitzacions no governamentals que treballen a nivell internacional, tant pel grau de dedicació dels traductors com per l'exigència de traduccions d'alta qualitat.

[en] Translation is essential in organisations which work internationally, also in non-governmental organisations. Amnesty International has a team of professional translators who work in the Language Resource Centre of the organisation. This academic work shows the particularities of translating for an organisation like Amnesty International in the field of human rights. It presents the structure of the Language Resource Centre, the text types and sources of documentation, the language used, how the quality of texts is assured, the description of the process of the text until they are published and a reflection on the relation between translation and social commitment. It aims to prove the need to have a professional team of translators in non-governmental organisations which work internationally, due to the degree of engagement of translators and the demand for high-quality translations
[ca] L'envelliment demogràfic comporta reptes socials, econòmics i polítics. Davant la proliferació de treballs que aborden el fenomen des del vessant quantitatiu, centrats en els canvis en l'estructura demogràfica de la població i les implicacions que pugui tenir en pilars bàsics de l'estat de benestar, aquesta tesi proposa un enfocament alternatiu centrat en el seu aspecte qualitatiu basat en el concepte d'envelliment actiu, l'objectiu del qual és la promoció de la participació social i laboral, l'autonomia i la vida independent de les persones grans.

[en] Demographic ageing has social, economic and political challenges. There has been a proliferation of papers addressing the phenomenon from the quantitative aspect, focusing on changes in the demographic structure of the population and the implications it may have on basic pillars of the welfare state. But this thesis proposes an alternative approach focused on its qualitative aspect based on the concept of active aging, which aims to promote social and labour participation, autonomy and independent living for the elderly.
[ca] A partir de documentació inèdita i fonts orals, aquest article presenta una primera aproximació al pas del mestre d'ikebana Teshigahara SŌfū el maig de 1959 per Catalunya (Barcelona, Mataró, Cadaqués), així com el contacte i l'impacte que va tenir entre els membres del Club 49, amb un èmfasi especial en el cas de l'escultor Moisès Villèlia.

[en] Based on unpublished materials and oral sources, this article presents a first approach to the visit of ikebana master Teshigahara Sofū in May 1959 in Catalonia (Barcelona, Mataró, Cadaqués), as well as the contact and impact it had between members of Club 49, with special emphasis on the case of the sculptor Moisès Villèlia.
[ca] En els últims temps, s'ha començat a prestar una merescuda atenció a la morfologia lèxica de l'espanyol des de perspectives que posen el focus en un acostament pedagògic i didàctic directament orientat a l'aula. En totes les etapes d'ensenyament, el potenciament de la consciència morfològica i de la reflexió metalingüística han de ser claus en què fonamentar el procés d'aprenentatge. A partir d'un breu decàleg de cites per a la reflexió teòrica, en l'article es proposen diversos tipus d'activitats que permetin a l'alumne centrar-se en la reflexió inductiva sobre com operen els processos de formació de paraules en espanyol. L'objectiu últim és que sigui l'estudiant el que -a través d'activitats formulades de manera guiada- pugui anar obtenint conclusions i generalitzacions, i sigui capaç fins i tot d'anar descobrint quins han de ser els límits del seu propi aprenentatge morfològic en etapes preuniversitàries de la seva educació .

[en] In recent times, attention has begun to be paid to the lexical morphology of Spanish from perspectives that focus on a pedagogical and didactic approach directly oriented to the classroom. In all stages of teaching, the enhancement of morphological awareness and metalinguistic reflection must be key on which to base the learning process. Starting from a brief decalogue of quotations for theoretical reflection, the article proposes various types of activities that allow the student to focus on inductive reflection on how the processes of word formation in Spanish operate. The ultimate goal is for the student to be able to obtain conclusions and generalizations through activities formulated in a guided manner, and is even able to discover the limits of their own morphological learning in pre-university stages of their education. .
[ca] El present treball de recerca té com a objectiu principal exposar les característiques del blog com a eina de producció de continguts digitals de viatges. Mitjançant una combinació de mètodes qualitatius (entrevistes en profunditat a bloguers, docents i experts en matèria) i quantitatius (enquestes a bloguers de viatges), s'obtenen dades sobre quines són les rutines i la metodologia d'aquest col·lectiu a la xarxa i com gestionen els nous continguts de viatges. Des d'una perspectiva teòrica, també es fa un recull de l'evolució del periodisme de viatges fins a dia d'avui i quines són les principals figures nacionals, precursores d'aquest gènere.

[en] The present work of research has as a main goal to expose the characteristics of the blog as a tool of production of digital travel content. Through a combination of qualitative (interviews to national bloggers and docents) and quantitative methods (surveys to travel bloggers), data is collected to understand which are the routines and the methodology of this collective, and how do they manage the new travel content. The work also includes a section explaining the evolution of travel journalism until today, highlighting some of the main national figures.
[ca] L'estudi parteix de la premissa que actualment el model alimentari industrial és insostenible i gens respectuós amb els ecosistemes. En aquest context, es troba en el model agroecològic potencial per promoure una alimentació de qualitat, proximitat i amb respecte pel mediambient. No només produint aliments saludables i de temporada, sinó també recuperant tècniques inexistent en l'agricultura industrial que permeten que els hàbitats naturals es mantinguin sans i canviant les lògiques de consum del sistema capitalista. Tot i saber el sentit d'aquest, es busca els factors que limiten la seva proliferació, així com donar una base bibliogràfica sòlida en favor d'aquestes iniciatives.

[en] The study is based on the premise that the industrial food model is currently unsustainable and has no rescpect for ecosystems. In this context, the agroecological model has potential to promote quality food, proximity and respect for the environment. Not only producing healthy, seasonal food, also recovering techniques non-existent in industrial agriculture that allow natural habitats to remain healthy and changing the consume logics of capitalist system. Despite the sense of this projects, we look for the factors that limit its proliferation, as well as provide a solid bibliographic basis in favor of these initiatives.